གང་ལྟར་ང་ཚོའི་དཔའ་མཛངས་ལྡན་པའི་ལོ་གཞོན་ཀརྨ་པ་སྐུ་འཁོར་བལ་ཡུལ་ནས་རྒྱ་གར་དུ་ཕེབས་ཏེ་རྡ་རམ་ས་ལར་༧གོང་ས་མཆོག་མཇལ་བའི་གསར་འགྱུར་གཅིག་རྗེས་གཉིས་མཐུད་དུ་ཐོན།འཛམ་གླིང་གསར་འགྱུར་ཆེ་གྲས་མང་པོ་ཞིག་གིས་ཀྱང་གནས་ཚུལ་ཚ་ཚ་འུར་འུར་དུ་སྤེལ།མི་རྣམས་ཀྱིས་ཁ་གདངས་ཤིང་མིག་ཅེར།སེམས་པ་གཏད་ཅིང་རྣ་བ་བླགས།དད་པ་སྐྱེས་ཤིང་བསྔགས་བརྗོད་བྱས།ཡིན་ཡང་བཀའ་བརྒྱུད་པའི་བླ་མ་རེ་ཟུང་གིས་ཀརྨ་པས་བོད་ནང་གི་རྒྱལ་ཁབ་རིམ་པའི་བླ་ཆེན་གྱི་གོ་གནས་གལ་ཆེན་ཞིག་བློས་བཏང་སོང་ཞེས་འཁང་ར་ཏོག་ཙམ་བྱས་པའི་སྐོར་ཡང་ཐོས།དེ་བདེན་མིན་མ་ཤེས།གཏམ་འཆལ་ཡིན་ཡང་སྲིད།འོན་ཀྱང་བླ་མ་སྲིད་དོན་པ་ཚོར་མཚོན་ན་འདི་ནི་བསུབ་ཏུ་མེད་པའི་གྱོང་གུན་ཞིག་ཡིན་ཡང་སྲིད།